

Z A P I S N I K

47. sjednice Vijeća Mjesnog odbora Klaka,

održane 07. travnja 2025.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Hrvoje Telišman

NENAZOČNI ČLANOVI VIJEĆA:  Domagoj Cindrić, Tatjana Huljak

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.

Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 46. sjednice Vijeća, održane 10. ožujka 2025. bez izmjena.

Na prijedlog predsjednika Vijeće jednoglasno utvrđuje dopunu dnevnoga reda:
1. Izvođenje pješačkih prijelaza na križanju Malekove ulice
D N E V N I   R E D:

1. Prijedlog za postavljanje košarica za sitni otpad – donošenje zaključka
2. Prijedlog za vraćanje zaštitnih stupića između Dankovečke i Ulice križnog puta – donošenje zaključka
3. Prometna problematika u Ulici križnog puta 92 – donošenje zaključka
4. Prijedlog za uspostavu pješačkog prijelaza na križanju Aleje Blaža Jurišića i Jarebičke ulice – donošenje zaključka
5. Prijedlog za obnovu pješačkog prijelaza Risnjačka 3 – donošenje zaključka
6. Prijedlog za sanaciju puta uz južnu ogradu ŠRC Grana Klaka – donošenje zaključka
7. Prometna problematika Prijepoljska ulica – donošenje zaključka
8. Izvođenje pješačkih prijelaza na križanju Malekove ulice – donošenje zaključka
9. Prijedlog za utvrđivanje građevne čestice – davanje mišljenja
10. Zamolba za sponzorstvo Robo Cup Junior 2025.

11. Pitanja, prijedlozi i obavijesti.
Ad 1.  Prijedlog za postavljanje košarica za sitni otpad
Članovi Vijeća primili su pisani materijal uz poziv.

Vijeće jednoglasno donosi
Z A K LJ U Č A K
o prijedlogu za postavljanje košarica za sitni otpad
Vijeće Mjesnog odbora  Klaka je suglasno s prijedlogom postavljanja dviju košarica za sitni otpad na Trgu 145. brigade Hrvatske vojske, uz klupe.
Ad 2.  Prijedlog za vraćanje zaštitnih stupića između Dankovečke i Ulice križnog puta
Članovi Vijeća primili su pisani materijal uz poziv.

Nakon rasprave, Vijeće jednoglasno donosi
Z A K LJ U Č A K
o prijedlogu za vraćanje zaštitnih stupića između Dankovečke i Ulice križnog puta
I. Članovi Vijeća su obilaskom terena utvrdili učestalo parkiranje vozila na sjevernom i južnom nogostupu u Ulici križnog puta od Aleje Blaža Jurišića do Dankovečke ulice.

II. Vijeće je utvrdilo da su nedavnom rekonstrukcijom ulice, sa južnog nogostupa Ulice križnog puta uklonjeni prometni stupići.

III. Vijeće je suglasno da se na mjesta gdje su uklonjeni ponovno postave prometni stupići.
Ad 3. Prometna problematika u Ulici križnog puta 92
Članovi Vijeća primili su pisani materijal uz poziv.

Nakon rasprave, Vijeće jednoglasno donosi
Z A K LJ U Č A K
o prijedlogu rješavanja prometne problematike u Ulici križnog puta 92
I.  Vijeće je zaprimilo pritužbu građana da je nedavnom rekonstrukcijom ulice otežan izlazak vozilima iz parkirališta Ulice križnog puta 92, jer je kolnik sužen. Dodatni problem su vozila koja koriste prometni otok za zaustavljanje vozila. Građani predlažu uklanjanje iscrtanog prometnog otoka na mjestu križanja ulice s odvojkom za parkiralište kućnog broja 92 i/ili proširenje kolnika pomicanjem rubnjaka.

II. Vijeće predlaže da nadležni gradski ured utvrdi tehničke mogućnosti rješavanja navedenog problema.
Ad 4. Prijedlog za uspostavu pješačkog prijelaza na križanju Aleje Blaža Jurišića i Jarebičke ulice

Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za uspostavu pješačkog prijelaza na križanju Aleje Blaža Jurišića i            Jarebičke ulice
I. Vijeće je suglasno s prijedlogom za uspostavu pješačkog prijelaza na križanju Aleje Blaža Jurišića i Jarebičke ulice, za što je potrebno izvesti nogostup od Jarebičke na Aleju Blaža Jurišića.

II. Vijeće predlaže da se zahvat uvrsti u Plan komunalnih aktivnosti Gradske četvrti Gornja Dubrava.

Ad 5. Prijedlog za obnovu pješačkog prijelaza Risnjačka 3
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
 o prijedlogu za obnovu pješačkog prijelaza Risnjačka 3
Vijeće je utvrdilo da je pješački prijelaz obnovljen nakon zakazivanja sjednice.

Ad 6. Prijedlog za sanaciju puta uz južnu ogradu ŠRC Grana Klaka
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
 o prijedlogu sanacije puta uz južnu ogradu ŠRC Grana Klaka
Vijeće je suglasno s prijedlogom sanacije puta uz južnu ogradu ŠRC Grana Klaka.

Vijeće predlaže da se nasipanjem saniraju dijelovi puta u javnom vlasništvu.
Ad 7. Prometna problematika Prijepoljska ulica 
Članovi Vijeća primili su pisani materijal uz poziv.

Vijeće jednoglasno, donosi
Z A K LJ U Č A K
o prijedlogu za rješavanje prometne problematike u Prijepoljskoj ulici
Vijeće je suglasno da se u Prijepoljskoj ulici, od Ulice Križnog puta prema jugu, iscrtaju parkirališna mjesta, a ti radovi predviđeni su prometnim elaboratom Klaka, tvrtke Vedra inženjering, za što je nadležni gradski ured izdao rješenje.

Ad 8. Izvođenje pješačkih prijelaza na križanju Malekove ulice
Vijeće jednoglasno, donosi

Z A K LJ U Č A K
o izvođenju pješačkih prijelaza na križanju Malekove ulice
I. Vijeće je suglasno da se u na križanju Malekove ulice, istočno od kućnih brojeva 21 i 24 izvedu pješački prijelazi.
II. Predloženi radovi predviđeni su prometnim elaboratom Klaka, tvrtke Vedra inženjering, za što je nadležni gradski ured izdao rješenje.

Ad 9. Prijedlog utvrđivanja građevne čestice
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu utvrđivanja građevne čestice
Vijeće daje suglasnost na ishođenje Rješenja o utvrđivanju građevinske čestice.

Ad 10. Zamolba za sponzorstvo Robo Cup Junior 2025.
Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o zamolbi za sponzorstvo Robo Cup Junior 2025.
I. Vijeće Mjesnog odbora Klaka je drugu godinu zaredom, sredstvima iz Plana potreba Grada Zagreba podržalo robotičko natjecanje koje se organizira na području Klake, u Osnovnoj školi Mate Lovraka.

II. Vijeće je suglasno s potrebom da se podupire rad zagrebačkih učenika u robotici.

III. Vijeće apelira da nadležni gradski ured izdvoji sredstva za odlazak zagrebačkih učenika na međunarodna natjecanja Robo Cup Junior 2025.

KLASA: 024-08/25-003/713
URBROJ: 251-13-11-6/010-25-2
U Zagrebu, 7. travnja 2025.                                                 Predsjednik

                                                                                 Vijeća Mjesnog odbora Klaka
                                                                                                  Toma Kukoč
Toma Kukoč

„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Klaka te stoga Vijeća nije prihvatilo Zapisnik 47. sjednice.“

